Այսպէս, Ազգային-Եկեղեցական սրբագումար Ժողովին առնուած որոշումներուն եւ բանաձեւերուն մէջ ճշմարտապէս կը դրսեւորուէր Հայց. Առաքելական Ս. Եկեղեցւոյ միասնութեան եւ հայ հաւատացեալ ժողովուրդի բացարձակ կամքի եւ միասնականութեան սկզբունքը՝ ազգովին դիմագրաւել կարենալու համար ժամանակի նոր մարտահրաւէրները, միաժամանակ՝ իրագործելու համազգային գերագոյն նպատակներու հետապնդումը, ի խնդիր Հայ Եկեղեցւոյ զօրացման, կենսունակութեան եւ պայծառութեան։